
Månelandingen på 
programmet igen 

Af Ole Hermingsen 

DR 2 har torsdag 26. januar kl. 21.40 sat den canadiske TV- 
produktion »Sandheden om månelandingen« på programmet. 

I 1969 satte Neil Armstrong som det første menneske sin fod på Månen. 
Tiden taget i betragtning var det en teknologisk bedrift og en videnskabelig 
landvinding, måske den største i menneskehedens historie. 

Besynderligt nok mener flere og flere, at månelandingen var et bedrag og i 
virkeligheden fandt sted på Jorden. Konspirationsteoretikerne taler om, at 
datidens teknologi var for ringe og om mistænkelige fejl i nogle af billederne 
fra Månen. 

Et sådant kolossalt bedrag måtte nødvendigvis omfatte tusinder af mennesker, 
herunder adskillige nobelprisvindere og regeringer, der alle ville have gode 
grunde til at afsløre amerikanernes fup. 

Dette canadiske dokumentarprogram tager de forskellige konspirationsteorier 
op én efter én og viser, at det ville være betydeligt lettere at bygge en raket 
og flyve til Månen end at iværksætte så stort et svindelnummer. 




I november 1969 tog Apollo-12 astronauten Charles „Pete" Conrad dette - næsten 
- selvportræt, da han var i færd med at dokumentere kollegaen Allan Beans 
aktiviteter på Månens overflade. Conrad spejler sig selv og landskabet ganske 
nydeligt i Allan Beans blanke visir på rumhjelmen. 

Foto: NASA 


Senest ind berettede 
observation 

Af Ole Henningsen 

Den senest indberettede observation via www.ufo.dk er fra Hjørring-egnen fra 
den 15. januar 2006, hvor observatøren fortæller: 

„Her til morgen kl. 06.13 så min kollega og jeg noget meget mærkeligt på 
himlen. Vi kører som nattevagter i hjemmeplejen, og da vi er på vej mod Tårs 
oplever vi følgende: 















Foran bilen i en vinkel på ca. 50 - 60 grader kommen pludselig et objekt til 
syne, udseende ligner i størrelseforhold en håndbold. Jeg oplever en lysende 
kugle i blå/grønne nueancer, med en lille hale på højre side i lysende hvide 
farver, lyshalen kan være en Vi til en hel meter / længde. 
Min kollega, der sidder i højre side af bilen, oplever en orange lysende kugle, 
der pludselig er der, og med det samme forsvinder igen - hun mener ikke, der 
er en „hale". 

Vi holder ind til siden for at kikke os omkring, der er mørkt overalt, der er ikke 
lys i nogen huse inde over markerne, himlen er næsten stjerneklar, der er 
fuldmåne, med et meget tyndt gennemsigtig skylag. Det er ikke fyrværkeri, 
det ligner bestemt heller ikke stjerneskud, som vi så ofte ser i nattevagten, 
men hvad er det så? 

Håber nogen måske kan give os et svar, det var en meget spændende 
observation." 

Observationen ligner meget beskrivelser af meteorer, og der er endnu ikke 
indkommet andre beretninger fra samme tidsrum eller samme egn. 


Ildkugle over Danmark 

igen 

Af Ole Henningsen 

To dage senere tirsdag, den 17. januar, blev et meget lysstærkt meteor 
observeret af flere danskere. 

Ildkuglen, der iflg. en pressemeddelelse fra blev iagttaget fra bl.a. Højet på 
Falster og Geding ved Århus, kunne ses i flere sekunder og havde efter flere af 
observatørernes udsagn en grønlig farve. 

Ud fra de observationer, der indtil nu er indkommet, ser det ud til, at meteoret 
har bevæget sig hen over den sydlige del af Sverige. 

Fra UFO-Sverige modtog SUFOI en henvendelse om sagen, da ildkuglen også 
blev observeret af forskellige svenske vidner og beskrevet som et usædvanligt 
langsomt meteor i forskellige farver. 

Lorenz Einarsson kom kørende på Odinsgatan i Goteborg og fortalte om 
fænomenet, at det var et blåligt lys med hale og med brandgule fragmenter 
udenom, og at det bevægede sig utroligt langsomt. 

På Datavågen i Sisjon så Anna Fridstrom fænomenet og berettede, at det 
lignede en slags fyrværkeri som gik vandret. 



Apokalyptisk søgen 

Ohøj derude. Jagten på liv uden 
for vor lille klode fortsætter. 
Hos Carl Sagan og hans 


er bandlyst. Hvad der er plads til, er superintelligente 
repræsentanter for hidtil ukendte racer, der bebor vores galakse. 
Dem er der til gengæld mange af. 

Jeg var selv ude ved godt 18-tiden for at observere Den internationale 
Rumstation, som ses på himlen ved aftenstid i denne tid 

Sådan starter Thore Bjørnvig sin meget 
spændende artikel i Weekendavisen nr. 03, 20. - 
26. januar 2006 om søgen efter og jagten på liv 
andre steder i universet. 

I disse tiders myldrende og kalejdoskopiske 
medielandskab er der et særligt tema, som snor 
sig tyndt og lettere ubestemmeligt ind og ud 
mellem de andre store, tykke, røde tråde. 
Temaet består af to elementer, der hænger uløseligt sammen. Det ene er 
udforskningen og koloniseringen af rummet. Det andet er drømmen om at 
finde liv, og eventuelt få kontakt med intelligensvæsner af ikke-jordisk 
oprindelse. Vi møder det i de spektakulære science fiction-film, som flyder, og 
har flydt, fra Hollywood i en lind strøm. Jeg nævner i flæng: »Star Wars- 
sagaen«, »Star Trek-filmene«, »E. T.«, »Nærkontakt af tredje grad«, »Alien- 
filmene«, »Independence Day«, »Starship Troopers«, »Solaris«, »Men in 
Black«, »The Chronicles of Riddick«, »War of the Worlds« 

Vi møder også temaet i dokumentarfilm, såsom »National Geographic Channels 
Extraterrestrial«, og James Camerons spektakulære »Aliens of the Deep«, 
begge fra 2005 (Cameron var ham der også instruerede science fiction-filmene 
»The Terminator« (1984) og »The Abyss« (1989)). Extraterrestrial handler om 
muligt liv på nogle af de ekstra-solare planeter - dvs. planeter i andre 
solsystemer end vort eget - som opdages disse år. Aliens of the Deep om de 
mærkelige dyr man finder dybt under havet på steder med vulkansk aktivitet. 
Dette dybhavsliv er tilsyneladende helt uafhængigt af sollys og antyder 
dermed, at man også kunne finde liv under isen på f.eks. Jupiters måne 
Europa. Og vi møder temaet i populærvidenskabelige fremstillinger på dansk, 
såsom Tor Nørretranders' »Frem i tiden« (2000) og Jens Kertes interviewbog 
med astronomen Michael Linden-Vørnle, »Universet - dødt eller levende?« 
(2005). 

Thore Bjørnvigs uhyre inspirerende artikel kan i sin helhed læses hos 
Weekendavisen på adressen: 

http://www. weekendavisen. dk/apps/pbcs.dll/article?AID=/20060120/IDEER/6 
01190301 



tilhængere er der ikke plads til 
noget overnaturligt. Al religion 







Af sted til Pluto 

Af Ole Hermingsen 

Så lykkedes det endelig den amerikanske rumadministration 
NASA at få sendt sin rumsonde New Horizons af sted på sin lange 
rejse ud til planeten Pluto, Solsystemets fjerneste planet. 
Opsendelsen har været udsat nogle gange, men gik nu helt efter 
planen den 19. januar 2006. Og Clyde W. Tombaugh var med! 

Efter beregningerne skal New Horizons være fremme ved planeten Pluto i juli 
2015 ! 

Det er ikke meningen, at New 
Horizons skal lande på Pluto eller gå 
i kredsløb om planeten. Sonden 
flyver forbi med en hastighed på ca. 

50.000 km/t., og den mindste 
afstand mellem sonden og Pluto 
forventes at blive ca. 10.000 km. 

Det første år af sondens mere end 9 
år lange rejse gennem rummet vil 
bringe den ud i Jupiters nærhed, og 
undervejs vil dens instrumenter 
være aktive. Derefter bringes 
sonden i dvaletilstand, hvor de fleste 
instrumenter først skal "vækkes" 
igen, når sonden 8 år senere 
begynder at nærme sig sit 
bestemmelsessted. 

Det bliver første gang, planeten Pluto og dens måner modtager besøg af en 
rumsonde fra Jorden, og forskere venter med stor spænding på måleresultater 
fra denne iskolde men uhyre spændende del af vort Solsystem. 

Læs mere om Pluto og New Horizons: 

http://www.nasa.gOv/mission_pages/newhorizons/main/index.htmlhttp://www 
. mira. org/ftsO/pla nets/l 0 l/text/txt20 lx. htm 



New Horizon-rumsonden på 
Atlas V løfteraketten på 
koldere himmelstrøg. 

Foto: NASA/KSC 


toppen af 
vej mod 


Clyde W. Tombaugh med i 
rummet 

Planeten Pluto blev opdaget i 1930 af 
amerikaneren Clyde Tombaugh, der i sin 
professionelle karriere nåede at finde og 
registrere adskillige asteroider og kometer. 

Clyde Tombaugh døde i 1997 i en alder af 
næsten 92 år, men som en speciel 
æresbevisning for den store astronom, 
anbragte forskerne en lille beholder med 
lidt af hans aske om bord i rumsonden 
New Horizons. 

På denne måde når Tombaugh alligevel ud 
til det fjerne objekt, hvis opdagelse var 
med til at gøre ham verdensberømt. 

Hans enke, Patricia Tombaugh på 93, 
overværede rumsondens opsendelse og 
sagde, at hendes mand den 4. januar i år 
ville være blevet 100 år, så det var et 

glimrende tidspunkt at sende lidt af hans 
aske af sted på Astronomen Clyde W. Tombaugh 

Han ville have være så glad og interesseret i alt dette, for det var det, hans liv 
drejede sig om, tilføjede hun. 

Planeten er ikke, som mange måske vil tro, opkaldt efter den kendte Disney- 
figur. Navnet blev foreslået af den da 11-årige engelske pige Venetia Burney, 
der nu som 87-årig pensioneret skolelærer kan glæde sig over den store 
interesse for „hendes" planet. 

http://news.bbc.co.Uk/2/hi/science/nature/4596246.stm 

I ufo-kredse er Clyde W. Tombaugh også kendt som en berømt professionel 
astronom, der ved mindst to lejligheder selv har iagttaget og senere beskrevet 
ufo-fænomener. 

Læs mere på adressen: 

http://www.answers.com/main/ntquery?method=4&dsid=2222&dekey= 

Clyde+Tombaugh&gwp=8&.curtab=2222_l&linktext=Clyde%20Tombaugh 




LJ 




Solsystemets fjerneste planet Pluto og en af dens måner, Charon, 
fotograferet af Hubble Space Telescope. 

Foto: NASA 


Mexicanske „ufo"-fotos 

fra 2005 

Af Ole Hermingsen 

Rundt om på internettet kan man ved søgning finde en masse 
ufo-fotos. På en af de også mange newsgrupper var der for få 
dage siden henvisning til mexicanske ufo-billeder fra 2005 på 
denne adresse: 

http ://www.zippyvideos.com/5017276273281546/ufo_project/*melegorm 
Naturligvis fornægtede ens evindelige nysgerrighed sig ikke, så naturligvis 
måtte de kigges igennem. 

Men, men, kvaliteten er ikke imponerende! Så er det sagt! 





AcfobyGooqøc IVøducuci Pfl MBO»njil N.ii jUFQ 

Incxplttala Mexiro UfO Images 


Lt 


5omc of the best Mexicurt UFO tmagr« t>l ?ooS 



Samlingen, der præsenteres i et lille billedshow er fortrinsvis optaget af Ana 
Luisa Cid og Salvador Guerro og præsenteres af »The Journal of Hispanic 
Ufology« og kaldes »The UFO Evidence 2005«. 

Der vises en noget blandet samling af fotos med mærkelige aftegninger, men 
de virker nu ikke særligt overbevisende, dvs. som værende „ejendommelige". 
Flere af dem ser yderst forklarlige ud, og de er efter en hurtig bedømmelse 
ikke spor mere uforklarlige end de fleste af de fotos, der med mellemrum 
fremkommer til undersøgelse i Danmark. 

Men kig selv - og vigtigst - døm selv! 

Og allervigtigst: Har du selv spændende optagelser liggende, så 

lad Skandinavisk UFO Information - SUFOI kigge på dem. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



















